Περιεχόμενα
Δείκτης 🔎︎

# Τεχνοτροπίες αρίθμησης και παραγράφων

Μπορείτε να εφαρμόσετε αρίθμηση σε μια παράγραφο χειροκίνητα ή χρησιμοποιώντας μια τεχνοτροπία παραγράφου.

Εάν θέλετε αριθμημένες επικεφαλίδες, χρησιμοποιήστε Εργαλεία - Αρίθμηση κεφαλαίων, αντί για χειροκίνητη αρίθμηση.

## Για να εφαρμόσετε αρίθμηση χειροκίνητα

Για να εφαρμόσετε χειροκίνητη αρίθμηση, πατήστε στην παράγραφο και έπειτα πατήστε το εικονίδιο Εναλλαγή διαταγμένου καταλόγου στη γραμμή Μορφοποίηση, ή χρησιμοποιήστε το πτυσσόμενο πλαίσιο στο εικονίδιο για να επιλέξετε αριθμημένη μορφή.

Δεν μπορείτε να εφαρμόσετε χειροκίνητη αρίθμηση σε παραγράφους που απαριθμούνται στις "Ειδικές τεχνοτροπίες" στο παράθυρο Τεχνοτροπίες.

- Όταν πιέζετε το πλήκτρο Enter σε μια αριθμημένη λίστα ή σε μία λίστα με κουκίδες, το LibreOffice αυτόματα αριθμεί την επόμενη παράγραφο. Για να ακυρώσετε την αρίθμηση ή την κουκίδα από τη νέα παράγραφο πιέστε ξανά το Enter.

- Για να μεταβάλετε τη μορφοποίηση των κουκκίδων ή της αρίθμησης για την τρέχουσα παράγραφο μόνο, επιλέξτε ένα χαρακτήρα ή μια λέξη στην παράγραφο, επιλέξτε Κουκίδες και αρίθμηση, και ύστερα κάντε κλικ σε μια νέα μορφοποίηση.

- Για να μεταβάλετε τη μορφοποίηση των κουκκίδων ή της αρίθμησης για όλες τις παραγράφους στον κατάλογο, βεβαιωθείτε ότι ο δρομέας βρίσκεται στον κατάλογο, επιλέξτε Κουκκίδες και αρίθμηση και ύστερα πατήστε μια νέα μορφοποίηση.

- Χρησιμοποιήστε τις εντολές στη γραμμή Κουκκίδες και αρίθμηση για να αλλάξετε τη σειρά και το επίπεδο παραγράφων καταλόγου.

- Για να δείτε ποιες παράγραφοι είναι στον ίδιο κατάλογο, πατήστε στα αριστερά αριθμού ή συμβόλου στην αρχή παραγράφου καταλόγου, με ενεργό Προβολή - Σκιάσεις πεδίου (Command Ctrl+F8).

Για να προσθέσετε τις επιλεγμένες παραγράφους σε υφιστάμενο κατάλογο, χρησιμοποιήστε Μορφή - Κατάλογοι - Προσθήκη σε κατάλογο.

## Για να εφαρμόσετε αρίθμηση χρησιμοποιώντας μια τεχνοτροπία παραγράφου

Οι τεχνοτροπίες παραγράφου σας δίνουν μεγαλύτερο έλεγχο στην αρίθμηση που εφαρμόζετε στα έγγραφα. Όταν αλλάζετε την εκχωρημένη τεχνοτροπία καταλόγου σε τεχνοτροπία παραγράφου, τότε η μορφή αρίθμησης στην τεχνοτροπία καταλόγου εφαρμόζεται αυτόματα σε όλες τις παραγράφους χρησιμοποιώντας την τεχνοτροπία παραγράφου.

1. Επιλέξτε Μορφή - Τεχνοτροπίες και ύστερα πατήστε στο εικονίδιο Τεχνοτροπίες παραγράφου.

2. Δεξιοπατήστε στην τεχνοτροπία παραγράφου στην οποία επιθυμείτε να εφαρμόσετε αρίθμηση και στη συνέχεια επιλέξτε Τροποποίηση.

3. Πατήστε στην καρτέλα Διάρθρωση & κατάλογος.

4. Στο πλαίσιο Τεχνοτροπία καταλόγου, επιλέξτε την επιθυμητή τεχνοτροπία καταλόγου.

5. Κάντε κλικ στο κουμπί OK.

6. Εφαρμόστε την τεχνοτροπία παραγράφου στις παραγράφους που θέλετε να προσθέσετε στην αρίθμηση.

## Αλλαγή επιπέδου καταλόγου παραγράφου καταλόγου

- Για να μετακινήσετε αριθμημένη ή με κουκκίδες παράγραφο καταλόγου προς τα κάτω κατά ένα επίπεδο καταλόγου, πατήστε στην αρχή της παραγράφου και έπειτα πατήστε το Tab.

- Για να μετακινήσετε αριθμημένη ή με κουκκίδες παράγραφο καταλόγου προς τα πάνω κατά ένα επίπεδο καταλόγου, πατήστε στην αρχή της παραγράφου και έπειτα πατήστε το Shift+Tab.

- Για εισαγωγή στηλοθέτη μεταξύ του αριθμού ή κουκκίδας και κειμένου παραγράφου, πατήστε στην αρχή της παραγράφου και έπειτα πατήστε Command Ctrl+Tab.

Σχετικά θέματα

Συνδυασμός διαταγμένων καταλόγων

Προσθήκη κουκκίδων

Προσθήκη αρίθμησης

Δημιουργία αριθμημένων λιστών ή λιστών με κουκίδες κατά την πληκτρολόγηση

Απενεργοποίηση Κουκίδων και Αρίθμησης για μεμονωμένες παραγράφους

Τροποποίηση αρίθμησης σε διαταγμένο κατάλογο

Χρησιμοποιώντας υπομνήματα

Ορισμός περιοχών με αριθμούς

Τεχνοτροπία καταλόγου