Περιεχόμενα
Δείκτης 🔎︎

# Προστασία φύλλου

Προστατεύει τα κελιά στο τρέχον φύλλο από τροποποίηση.

Επιλέξτε Εργαλεία - Προστασία φύλλου για να ανοίξετε τον διάλογο Προστασία φύλλου στον οποίο καθορίζετε τότε την προστασία του φύλλου με ή χωρίς κωδικό και επιλέξτε τα στοιχεία του φύλλου για προστασία.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Προστασία φύλλου.

Επιλέξτε Επεξεργασία - Προστασία κελιού για να ενεργοποιήσετε την προστασία φύλλου με τις τρέχουσες ρυθμίσεις προστασίας κελιού.

Για να προστατεύετε κελιά από επιπρόσθετη επεξεργασία, το πεδίο ελέγχου Προστατευμένο πρέπει να επισημανθεί στην σελίδα της καρτέλας Μορφοποίηση - Κελιά - Προστασία κελιών ή στο μενού περιβάλλοντος Μορφοποίηση κελιών.

## Προστασία αυτού του φύλλου και των περιεχομένων των προστατευμένων κελιών

Σημειώστε αυτό το πλαίσιο ελέγχου για να ενεργοποιήσετε την προστασία του φύλλου και των περιεχομένων του κελιού.

## Κωδικός πρόσβασης / Επιβεβαίωση

Σας επιτρέπει να εισάγετε έναν κωδικό πρόσβασης για να προστατέψετε το φίλο από αλλαγές χωρίς εξουσιοδότηση. Επιβεβαιώστε τον εισαγόμενο κωδικό πρόσβασης στο πρώτο πλαίσιο.

## Να επιτρέπεται στους χρήστες αυτού του φύλλου να

Επιλέξτε τα στοιχεία που θα προστατεύσετε από τις ενέργειες του χρήστη:

- Επιλογή προστατευμένων κελιών: σημειώστε αυτό το πλαίσιο ελέγχου για να σας επιτραπεί να επιλέξετε τα προστατευμένα κελιά. Όταν το πλαίσιο ελέγχου είναι ασημείωτο, δεν μπορείτε να επιλέξετε τα προστατευμένα κελιά, ο δρομέας δεν μπορεί να εισέλθει σε μια προστατευμένη περιοχή.

- Επιλογή απροστάτευτων κελιών: σημειώστε αυτό το πλαίσιο ελέγχου για να επιτρέψετε στον χρήστη να επιλέξει τα απροστάτευτα κελιά. Όταν το πλαίσιο ελέγχου είναι ασημείωτο, ο χρήστης δεν μπορεί να επιλέξει τα απροστάτευτα κελιά, ο δρομέας δεν μπορεί να εισέλθει σε απροστάτευτο κελί ή περιοχή κελιών.

- Εισαγωγή στηλών: Επιτρέπει τις εισαγωγές στήλης ακόμα κι όταν το φύλλο είναι προστατευμένο. Σημειώστε ότι όταν οι εισαγωγές στήλης είναι ενεργές, μπορείτε να εισάγετε στήλες ακόμα κι όταν η περιοχή εισαγωγής νέων στηλών περιέχει προστατευμένα κελιά που θα μετατοπιστούν μετά την εισαγωγή. Τα κελιά των νεοεισαγόμενων στηλών κληρονομούν την ιδιότητα προστασίας της περιοχής στην οποία ανήκουν: όταν το νέο κελί είναι μέσα σε προστατευμένη περιοχή, το κελί προστατεύεται και όταν είναι σε απροστάτευτη περιοχή, το κελί είναι απροστάτευτο.

- Εισαγωγή γραμμών: Επιτρέπει τις εισαγωγές γραμμής ακόμα κι όταν το φύλλο είναι προστατευμένο. Σημειώστε ότι όταν οι εισαγωγές γραμμής είναι ενεργές, μπορείτε να εισάγετε γραμμές ακόμα κι όταν η περιοχή εισαγωγής των νέων γραμμών περιέχει προστατευμένα κελιά που θα μετατοπιστούν μετά την εισαγωγή. Τα κελιά των νεοεισαγόμενων γραμμών κληρονομούν την ιδιότητα προστασίας της περιοχής στην οποία ανήκουν: όταν το νέο κελί είναι μέσα σε προστατευμένη περιοχή προστατεύεται και όταν είναι σε απροστάτευτη περιοχή, το κελί είναι απροστάτευτο.

- Διαγραφή στηλών: Επιτρέπει τις διαγραφές στηλών. Σημειώστε ότι οι διαγραφές στηλών επιτρέπονται μόνο σε απροστάτευτα κελιά.

- Διαγραφή γραμμών: Επιτρέπει τις διαγραφές γραμμών. Σημειώστε ότι οι διαγραφές γραμμών επιτρέπονται μόνο σε απροστάτευτα κελιά.

Τα μη προστατευμένα κελιά ή περιοχές κελιών μπορούν να ρυθμιστούν σε ένα προστατευμένο φύλλο χρησιμοποιώντας τα μενού Εργαλεία - Προστασία εγγράφου και Μορφή - Κελιά - Προστασία κελιών:

1. Επιλέξτε τα κελιά για να αναιρέσετε την προστασία τους

2. Επιλέξτε Μορφοποίηση - Κελιά - Προστασία κελιών. Αποεπιλέξετε το πεδίο Προστατευμένο και πατήστε στο κουμπί OK.

3. Στο μενού Εργαλεία - Προστασία φύλλου, ενεργοποιήστε την προστασία για το φύλλο. Εφαρμόζεται αυτόματα, και μόνο η περιοχή κελιών που επιλέξατε στο βήμα 1 μπορεί να επεξεργαστεί.

Για να αλλάξετε αργότερα μια απροστάτευτη περιοχή σε προστατευμένη:

1. Επιλέξτε την περιοχή των κελιών που θα προστατευθεί.

2. Στη σελίδα καρτέλας Μορφή - Κελιά - Προστασία κελιού, σημειώστε το πλαίσιο Προστατευμένο.

3. Επιλέξτε το μενού Εργαλεία - Προστασία φύλλου. Η προηγουμένως επεξεργασμένη περιοχή είναι τώρα προστατευμένη.

Η προστασία φύλλου επηρεάζει επίσης το μενού περιεχομένου των καρτελών φύλλου στον πυθμένα της οθόνης. Οι εντολές Διαγραφή και Μετονομασία δεν μπορούν να επιλεγούν.

Αν ένα φύλλο είναι προστατευμένο, δεν θα είναι δυνατό να τροποποιείτε ή να διαγράφετε τεχνοτροπίες κελιών.

Προστατευμένο φύλλο ή περιοχή κελιών δεν μπορεί να τροποποιηθεί πια μέχρι να απενεργοποιηθεί η προστασία, με τις εξαιρέσεις των ρυθμίσεων στηλών και γραμμών του διαλόγου Εργαλεία - Προστασία φύλλου. Για να απενεργοποιήσετε την προστασία, επιλέξτε την εντολή Εργαλεία - Προστασία φύλλου. Εάν δεν έχει οριστεί κωδικός πρόσβασης, η προστασία του φύλλου απενεργοποιείται αυτόματα. Εάν το φύλλο προστατευόταν με κωδικό πρόσβασης, ανοίγει ο διάλογος Αφαίρεση προστασίας, όπου πρέπει να εισάγετε τον κωδικό πρόσβασης.

Όταν αποθηκευθούν, τα προστατευμένα φύλλα μπορούν να αποθηκευτούν ξανά χρησιμοποιώντας την εντολή Αρχείο - Αποθήκευση ως.

Η πλήρης προστασία της εργασίας σας μπορεί να επιτευχθεί συνδυάζοντας τις επιλογές Εργαλεία - Προστασία φύλλου και Εργαλεία - Προστασία δομής υπολογιστικού φύλλου, συμπεριλαμβάνοντας προστασία με κωδικό πρόσβασης. Για να απαγορευτεί το άνοιγμα όλου του εγγράφου μαζί, στον διάλογο Αποθήκευση σημειώστε το πλαίσιο Αποθήκευση με κωδικό πρόσβασης πριν πατήσετε το κουμπί Αποθήκευση.