Περιεχόμενα
Δείκτης 🔎︎

# Ειδική επικόλληση

Εισάγει τα περιεχόμενα του πρόχειρου στο τρέχον αρχείο σε μια μορφή που θα ορίσετε.

Για να έχετε πρόσβαση σε αυτήν τη λειτουργία...

Επιλέξτε Επεξεργασία - Ειδική επικόλληση - Ειδική επικόλληση.

Command Ctrl + Shift + V.

## Προέλευση

Εμφανίζει τη προέλευση των περιεχομένων του προχείρου.

## Επιλογή

Επιλέξτε μορφή για τα περιεχόμενα του προχείρου που θέλετε να επικολλήσετε. Η διαθέσιμη μορφή εξαρτάται από την αντιγραμμένη ή αποκομμένη μορφή προέλευσης.

Όταν επικολλάτε δεδομένα HTML σε έγγραφο κειμένου, μπορείτε να επιλέξετε "μορφή HTML" ή μορφή HTML χωρίς σχόλια ". Η δεύτερη επιλογή είναι η προεπιλογή· επικολλά όλα τα δεδομένα HTML, αλλά όχι σχόλια.

## Ειδική επικόλληση

Ο διάλογος εμφανίζεται στο Calc, εάν το πρόχειρο περιέχει κελιά υπολογιστικού φύλλου.

## Προεπιλογές

Επιλέξτε μία από τις προεπιλογές για να φορτώσετε γρήγορα τις ρυθμίσεις που χρησιμοποιούνται συνήθως για την Ειδική επικόλληση.

### Μόνο τιμές

Επικόλληση μόνο περιεχομένων κελιών που περιλαμβάνουν κείμενο, αριθμούς και ημερομηνίες.

### Τιμές & μορφές

Επικολλά τα περιεχόμενα και τις μορφές των κελιών που εφαρμόζονται στα κελιά.

### Μόνο μορφές

Επικόλληση μόνο μορφών που εφαρμόζονται σε κελιά.

### Αντιμετάθεση όλων

Επικολλά όλο το περιεχόμενο κελιών με τις θέσεις τους σε αντιμετάθεση.

### Άμεση εκτέλεση

Σημειώστε αυτήν την επιλογή για να φορτώσετε την προεπιλογή και να την εφαρμόσετε αμέσως. Όταν δεν είναι σημειωμένο, η επιλογή μιας προεπιλογής θα φορτώσει μόνο τις αντίστοιχες επιλογές στο παράθυρο διαλόγου χωρίς να επικολλήσετε τίποτα.

Αποεπιλέξτε Εκτέλεση αμέσως για να φορτώσετε τις επιλογές από την προεπιλογή και να αλλάξετε τις ρυθμίσεις του στο παράθυρο διαλόγου Ειδική επικόλληση πριν τις εφαρμόσετε πατώντας Εντάξει.

## Επιλογή

Επιλέξτε μορφή για τα περιεχόμενα προχείρου που θέλετε να επικολλήσετε.

### Επικόλληση όλων

Επικολλά όλα τα περιεχόμενα, σχόλια, μορφές και αντικείμενα κελιών στο τρέχον έγγραφο.

### Κείμενο

Εισάγει κελιά που περιέχουν κείμενο.

### Αριθμοί

Εισάγει κελιά που περιέχουν αριθμούς.

### Ημερομηνία & Χρόνος

Εισάγει κελιά που περιέχουν τιμές ημερομηνίας και χρόνου.

### Τύποι

Εισάγει κελιά που περιέχουν τύπους.

### Σχόλια

Εισάγει σχόλια που επισυνάπτονται σε κελιά. Εάν θέλετε να προσθέσετε σχόλια σε υφιστάμενο περιεχόμενο κελιού, επιλέξτε τη λειτουργία "Προσθήκη".

### Μορφές

Εισάγει γνωρίσματα μορφής κελιού.

### Αντικείμενα

Εισάγει αντικείμενα που περιέχονται μέσα σε επιλεγμένη περιοχή κελιών. Αυτά μπορεί να είναι αντικείμενα OLE, αντικείμενα διαγραμμάτων, ή αντικείμενα σχεδίασης.

## Πράξεις

Επιλέξτε την πράξη προς εφαρμογή όταν επικολλάτε κελιά στο φύλλο σας.

### Καμία

Δεν εφαρμόζει πράξη όταν εισάγετε την περιοχή κελιών από το πρόχειρο. Τα περιεχόμενα του προχείρου θα αντικαταστήσουν υφιστάμενα περιεχόμενα κελιών.

### Πρόσθεση

Προσθέτει τις τιμές των κελιών του προχείρου στις τιμές των κελιών προορισμού. Επίσης, εάν το πρόχειρο περιέχει μόνο σχόλια, προσθέτει τα σχόλια στα κελιά προορισμού.

### Αφαίρεση

Αφαιρεί τις τιμές των κελιών του προχείρου από τις τιμές στα κελιά προορισμού.

### Πολλαπλασιασμός

Πολλαπλασιάζει τις τιμές των κελιών του προχείρου με τις τιμές στα κελιά προορισμού.

### Διαίρεση

Διαιρεί τις τιμές των κελιών προορισμού με τις τιμές στα κελιά του προχείρου.

## Επιλογές

Ορίζει τις επιλογές επικόλλησης για τα περιεχόμενα του προχείρου.

### Παράλειψη κενών κελιών

Τα κενά κελιά από το πρόχειρο δεν αντικαθιστούν κελιά προορισμού. Εάν χρησιμοποιήσετε αυτήν την επιλογή σε συνδυασμό με την πράξη "Πολλαπλασιασμός" ή "Διαίρεση", η πράξη δεν εφαρμόζεται στο κελί προορισμού κενού κελιού προχείρου.

Εάν επιλέγετε μια μαθηματική πράξη και καθαρίσετε το πλαίσιο Παράλειψη κενών κελιών, τα κενά κελιά στο πρόχειρο αντιμετωπίζονται ως μηδενικά. Παραδείγματος χάρη, εάν εφαρμόστε την λειτουργία Πολλαπλασιασμός, τα κελιά προορισμού θα γεμίσουν με μηδενικά.

### Αντιμετάθεση

Οι γραμμές της περιοχής του προχείρου επικολλώνται για να γίνουν στήλες στην περιοχή εξόδου. Οι στήλες της περιοχής του προχείρου επικολλώνται για να γίνουν γραμμές.

### Σύνδεσμος

Εισάγει την περιοχή κελιών ως σύνδεσμο, έτσι ώστε οι αλλαγές που έγιναν στα κελιά στο αρχείο προέλευσης να ενημερωθούν στο αρχείο προορισμού. Για να εξασφαλίσετε ότι αυτές οι αλλαγές έγιναν σε κενά κελιά στο αρχείο προέλευσης ενημερώνονται στο αρχείο προορισμού, διασφαλίστε ότι η επιλογή "Επικόλληση όλων" είναι επίσης επιλεγμένη.

Μπορείτε επίσης να συνδέσετε φύλλα μέσα στο ίδιο υπολογιστικό φύλλο. Όταν συνδέετε σε άλλα αρχεία, δημιουργείται αυτόματα σύνδεσμος DDE. Εισάγεται σύνδεσμος DDE ως τύπος πίνακα και μπορεί να τροποποιηθεί μόνο ως σύνολο.

## Μετατόπιση κελιών

Ορίστε τις επιλογές μετατόπισης των κελιών προορισμού όταν εισάγεται περιεχόμενο προχείρου.

### Να μην μετατοπίζεται

Τα εισαγόμενα κελιά αντικαθιστούν τα κελιά προορισμού.

### Προς τα κάτω

Τα κελιά προορισμού μετατοπίζονται προς τα κάτω όταν εισάγετε κελιά από το πρόχειρο.

### Προς τα δεξιά

Τα κελιά προορισμού μετατοπίζονται προς τα δεξιά όταν εισάγετε κελιά από το πρόχειρο.

Σχετικά θέματα

Επικόλληση αμορφοποίητου κειμένου