Περιεχόμενα
Δείκτης 🔎︎

# Εφαρμογή ψηφιακών υπογραφών

## Απόκτηση ενός πιστοποιητικού

Μπορείτε να πάρετε πιστοποιητικό από μια αρχή πιστοποίησης. Ανεξάρτητα εάν επιλέξετε κυβερνητικό ίδρυμα ή ιδιωτική εταιρεία, είναι συνηθισμένη η πληρωμή για αυτήν την υπηρεσία, παραδείγματος χάρη όταν πιστοποιείτε την ταυτότητά σας. Μερικές άλλες αρχές εκδίδουν πιστοποιητικά δωρεάν, όπως το Open Source Project CAcert που βασίζεται στο γνωστό και αξιόπιστο πρότυπο ιστού εμπιστοσύνης και είναι αυξανόμενης δημοτικότητας.

## Διαχείριση των πιστοποιητικών σας

Εάν χρησιμοποιείτε Linux, macOS ή Solaris, πρέπει να εγκαταστήσετε μια πρόσφατη έκδοση του Thunderbird ή του Firefox. Το LibreOffice θα προσπελάσει τότε την αποθήκη των πιστοποιητικών σας.

Εάν έχετε δημιουργήσει διαφορετικές κατατομές (προφίλ) στο Thunderbird ή το Firefox και θέλετε να χρησιμοποιήσετε πιστοποιητικά για μία συγκεκριμένη κατατομή χρήστη, επιλέξτε την κατατομή στο LibreOffice - Προτιμήσεις Εργαλεία - Επιλογές - Ασφάλεια - Διαδρομή πιστοποιητικού. Εναλλακτικά, μπορείτε να ορίσετε τη μεταβλητή περιβάλλοντος MOZILLA_CERTIFICATE_FOLDER να δείχνει στον φάκελο που περιέχει αυτήν την κατατομή.

1. Ανοίξτε τις προτιμήσεις του περιηγητή ιστοσελίδων σας, επιλέξτε την ενότητα Προχωρημένα, πατήστε στην καρτέλα Πιστοποιητικά και έπειτα διαλέξτε Προβολή πιστοποιητικών. Ο διάλογος Διαχειριστής πιστοποιητικών θα εμφανιστεί.

2. Εισάγετε το καινούργιο σας ριζικό πιστοποιητικό, και μετά διαλέξτε το και επεξεργαστείτε το. Ενεργοποιήστε την εμπιστευτικότητα του ριζικού πιστοποιητικού τουλάχιστον για πρόσβαση ηλεκτρονικού ταχυδρομείου και ιστού. Αυτό βεβαιώνει ότι το πιστοποιητικό υπογράφει τα έγγραφά σας. Μπορείτε να επεξεργαστείτε οποιοδήποτε ενδιάμεσο πιστοποιητικό με τον ίδιο τρόπο, αλλά δεν είναι υποχρεωτικό για υπογραφή εγγράφων.

3. Όταν έχετε επεξεργαστεί καινούργια πιστοποιητικά, επανεκκινήστε το LibreOffice.

Σε συστήματα Windows, το LibreOffice θα προσπελάσει την αποθήκη πιστοποιητικών του συστήματος.

Το ιδιωτικό σας κλειδί για την ψηφιακή υπογραφή θα δημιουργηθεί συνήθως και θα αποθηκευτεί με ασφάλεια από τα Windows ως τμήμα της διεργασίας έκδοσης υπογραφής. Μόλις η Αρχή Έκδοσης Πιστοποιητικών ικανοποιηθεί από το παραγόμενο ιδιωτικό κλειδί του υπολογιστή σας και έχετε ικανοποιήσει οποιαδήποτε άλλα απαίτηση ταυτοποίησης, το αντίστοιχο δημόσιο κλειδί υπογράφεται από την Αρχή Έκδοσης Πιστοποιητικών. Για προσωπικά κλειδιά που λαμβάνονται μέσω του διαδικτύου, το ιδιωτικό κλειδί δημιουργείται από τον πλοηγητή σας και δεν μοιράζεται με την Αρχή Έκδοσης Πιστοποιητικών.

Εάν ένα ιδιωτικό κλειδί γίνεται δεκτό από άλλα μέσα ή εάν το μεταφέρετε από άλλον υπολογιστή, μπορείτε να το εγκαταστήσετε στον υπολογιστή Windows διπλοπατώντας το πιστοποιητικό του ιδιωτικού κλειδιού και παρέχοντας οποιοδήποτε απαιτούμενο κωδικό πρόσβασης. Αυτό το ιδιωτικό κλειδί μπορεί να είναι γνωστό σε άλλους (όπως σε διαχειρίσεις ασφαλείας οργανισμών ή κυβερνήσεων) ανάλογα με την έκδοσή του.

Τα δημόσια κλειδιά άλλων ατόμων που χρησιμοποιούνται για επιβεβαίωση ψηφιακών υπογραφών εγγράφων, ή κρυπτογράφηση εγγράφων μόνο για αυτούς, αποθηκεύονται συνήθως στο σύστημά σας με εφαρμογές διαχείρισης ψηφιακού πιστοποιητικού. Σε κάποιες περιπτώσεις θα χρειαστείτε να διαχειριστείτε αυτά τα πιστοποιητικά δημόσιων κλειδιών οι ίδιοι.

Η γενική διαχείριση των δημόσιων και ιδιωτικών κλειδιών στον υπολογιστή σας ποικίλλει ανάλογα με την έκδοση των Windows που χρησιμοποιείτε. Για περισσότερες πληροφορίες, δείτε το θέμα "Βοήθεια και υποστήριξη" της έκδοσης των Windows σας και αναζητήστε το "ψηφιακή υπογραφή".

## Υπογραφή ενός εγγράφου

1. Επιλέξτε Αρχείο - Ψηφιακές υπογραφές - Ψηφιακές υπογραφές.

2. Ένα πεδίο μηνύματος σας συμβουλεύει να αποθηκεύσετε το έγγραφο. Κάντε κλικ στην επιλογή Ναι για να αποθηκεύσετε το αρχείο.

3. Αφού αποθηκεύσετε, θα δείτε τον διάλογο Ψηφιακές υπογραφές. Πατήστε Προσθήκη για να προσθέσετε ένα δημόσιο κλειδί στο έγγραφο.

4. Στον διάλογο Επιλογή πιστοποιητικού, επιλέξτε το πιστοποιητικό σας και πατήστε Εντάξει.

5. Βλέπετε πάλι τον διάλογο Ψηφιακές Υπογραφές, όπου μπορείτε να προσθέσετε περισσότερα πιστοποιητικά, εάν το επιθυμείτε. Πατήστε Εντάξει για να προσθέσετε το δημόσιο κλειδί στο αποθηκευμένο αρχείο.

Ένα υπογεγραμμένο έγγραφο δείχνει ένα εικονίδιο στη γραμμή κατάστασης. Μπορείτε να διπλοπατήσετε το εικονίδιο της γραμμής κατάστασης για να προβάλετε το πιστοποιητικό.

Το αποτέλεσμα της επικύρωσης της υπογραφής εμφανίζεται στη γραμμή κατάστασης και μέσα στον διάλογο Ψηφιακής υπογραφή. Αρκετά έγγραφα και υπογραφές μακροεντολών μπορεί να υπάρχουν μέσα σε ένα έγγραφο ODF. Εάν υπάρξει πρόβλημα με υπογραφή, τότε το αποτέλεσμα επικύρωσης αυτής της υπογραφής θεωρείται για όλες τις υπογραφές. Αυτό σημαίνει ότι εάν υπάρχουν 10 έγκυρες υπογραφές και μια άκυρη, τότε η γραμμή κατάστασης και το πεδίο κατάστασης στον διάλογο θα επισημάνουν την υπογραφή ως άκυρη.

## Υπογραφή των μακροεντολών μέσα σε ένα έγγραφο

Κανονικά, οι μακροεντολές είναι τμήμα του εγγράφου. Αν υπογράψετε ένα έγγραφο, οι μακροεντολές μέσα στο έγγραφο υπογράφονται και αυτές αυτόματα. Αν θέλετε να υπογράψετε μόνο τις μακροεντολές, αλλά όχι το έγγραφο, προχωρήστε ως εξής:

1. Επιλέξτε Εργαλεία - Μακροεντολές - Ψηφιακή υπογραφή.

2. Εφαρμόστε την υπογραφή για έγγραφα όπως περιγράφεται πιο πάνω.

Όταν ανοίγετε το IDE Basic που περιέχει υπογεγραμμένες μακροεντολές, μπορείτε να δείτε ένα εικονίδιο στη γραμμή κατάστασης
. Μπορείτε να διπλοπατήσετε το εικονίδιο της γραμμής κατάστασης για να προβάλετε το πιστοποιητικό.

Σχετικά θέματα

Αγγλική σελίδα Βίκι για ψηφιακές υπογραφές

Περί ψηφιακών υπογραφών